गौरतलब है कि नीरव मोदी व उसके कुछ सहयोगियों ने पीएनबी के कुछ अधिकारियों से कथित सांठ गांठ में बैंक को दो अरब डाॅलर से अधिक का चूना लगाया. आलोच्य तिमाही में बैंक की कुल आमदनी घटकर 12,945.68 करोड़ रुपये रह गयी, जो एक साल पहले की अवधि में 14,989.33 करोड़ रुपये रही थी. बैंक की सकल गैर-निष्पादित आस्तियां (एनपीए) या फंसा कर्ज इस साल मार्च के आखिर में बढ़कर 18.38 फीसदी हो गया, जो कि एक साल पहले 12.53 फीसदी था. इस दौरान इसका शुद्ध एनपीए 11.24 फीसदी रहा, जो एक साल पहले 7.81 फीसदी था.